Raskolnikov - forbrydelse og straf
Raskolnikov - forbrydelse og straf (, translit.: Prestuplenie i Nakazanie, dansk: Forbrydelse og straf) er en sovjetisk dramafilm i to dele fra 1969 instrueret af Lev Kulidzjanov.

Filmen er baseret på Fjodor Dostojevskijs roman Forbrydelse og straf fra 1866.

Filmen havde dansk premiere marts 1075, hvor filmen blev vist i Alexandra biografen i Nørregade i København.

Handling 
Den fattige tidligere student Rodion Raskolnikov i Sankt Petersborg dræber en gammel pantelånerske og hendes søster med en økse. Drabene er til dels umotiverede; måske for penge, måske som en reaktion på Raskolnikovs tanker om at være hævet over loven. Raskolnikov var kunde hos pantelånersken og kommer i politiets søgelys, og med sit bizarre optræden bliver han hurtigt den primære mistænkte. 

Samtidig er der tumult i Raskolnikovs liv. Han er forfærdet over sin handling og samtidig kommer moderen og søsteren ind til byen, ligesom søsteren nærmere sig giftemål med en mand hun ikke elsker. Raskolnikov, der er på vanviddets rand, møder en fordrukken embedsmand, der omkommer ved en trafikulykke, og han bliver herefter forelsket i embedsmandens datter, den prostituerede Sonja. Hun beder ham tilstå og lover at følge ham til Sibirien. I mellemtiden kommer efterforsker Porfirij Petrovitj, der efterforsker drabet i pantelånerskens lejlighed, tættere og tættere på Raskolnikov.

Raskolnikov melder sig til politiet og tilstår sin gerning.

Referencer

Eksterne henvisninger 
 

Sovjetiske film fra 1969
Dramafilm fra Sovjetunionen
Film baeret på bøger